wickkiey/tamil-wikipedia-chunked huggingface dataset:
# அசூர், பண்டைய நகரம்

## அசூர் நகரத்திற்கு அச்சுறுத்தல்கள்

2003ல் அசூர் நகரம் உலகப் பாரம்பரியக் களங்களில் ஒன்றாக அறிவிக்கப்பட்டது.  
2015ல் அசூர் நகரத்தின் இடிபாடுகளை, ஐ எஸ் ஐ எஸ் தீவிரவாதிகள் தங்கள் மறைவிடமாகப் பயன்படுத்திக் கொண்டதுடன், சிதைந்த இந்நகரத்தின் இடிபாடுகளை முற்றிலுமாகச் சிதைத்தனர்.
# அசூர், பண்டைய நகரம்

## இதனையும் காண்க

- பண்டைய அண்மை கிழக்கின் நகரங்கள்
- மெசொப்பொத்தேமியா
- அசிரியா
- பண்டைய அசிரியா
- பழைய அசிரியப் பேரரசு
- மத்திய அசிரியப் பேரரசு
- புது அசிரியப் பேரரசு
- புது பாபிலோனியப் பேரரசு
# மஞ்சணப்பெட்டி

**மஞ்சணப்பெட்டி** என்பது பனையோலையைக் கொண்டு செய்யப்படும் மிகச் சிறிய ஒரு பெட்டியாகும். உள்ளங்கைக்குள் அடங்கிவிடும் இந்தப் பெட்டிக்கு சிறு முடியும் உண்டு. இதை குருத்தோலை கொண்டு செய்வர். சிறு தெய்வங்களுக்குப் படைக்கும் மஞ்சள், குங்குமம், சந்தனம் போன்றவற்றை இந்தப் பெட்டியில் வைப்பதால், வழிபாட்டில் முக்கியப் பங்கெடுக்கும் தன்மை கொண்டதுமான பெட்டி இது ஆகும்.
# தமிழ்நாடு அரசு தொழில் முனைவோர் மேம்பாட்டு நிறுவனம்

**தமிழ்நாடு அரசு தொழில் முனைவோர் மேம்பாட்டு மற்றும் புத்தாக்க நிறுவனம்** (Entrepreneurship Development and innovation Institute) என்பது தொழில் முனைவோரின் மேம்பாட்டை நோக்கமாகக் கொண்டு தமிழ்நாடு அரசால் 2001 ஆம் ஆண்டு உருவாக்கப்பட்ட ஒரு நிறுவனம் ஆகும். இது சென்னை, கிண்டியில் உள்ளது. இது குறு, சிறு, நடுத்தர தொழில் நிறுவனங்களின் கட்டுப்பாட்டில் இயங்குகிறது. இதன் தொலைநோக்கு வாசகம் *தொழில் தொடங்க வாருங்கள், தோள் கொடுக்க நாங்கள்* என்பதாகும்.  
இந்த நிறுவனம் தொழில் தொடங்க விரும்புவோருக்கு தேவையான ஆலோசனைகள், வழிகாட்டல்களை வழங்குவதை நோக்கமாகக் கொண்டுள்ளது. தாட்கோ திட்டத்தின் கீழ் கடனுதவி பெறுபவர்களுக்கு தொழில் தொடங்கும் முன்பு இந்த நிறுவனத்தால் கட்டாயப் பயிற்சி அளிக்கப்படுகிறது. பயிற்சி நிறைவு செய்த பின் பயிற்சி பெற்றவர்களுக்கு தொழில் முனைவோர் மேம்பாட்டு பயற்சி நிறுவனம் சார்பில் சான்றிதழ் வழங்கப்படுகிறது.
# எலன் சாயர் கோகு

** எலன் பேட்டிள்சு சாயர் கோகு** *(Helen Battles Sawyer Hogg)*, CC (1 August 1905 &ndash; 28 January 1993) ஓர் அமெரிக்க-கனடிய வானியலாளர் ஆவார். இவர் பேரியல் கொத்துகள், மாறும் விண்மீன்கள் பற்றிய முன்னோடி ஆய்வுக்காக பெயர்பெற்றவர். இவர் பல வானியல் அமைப்புகளுக்கு முதல் பெண் தலைவராக இருந்துள்ளார். இவர் தன்காலச் சிறந்த அறிவியல் பெண்மணியாகவும் விளங்கியுள்ளார். அப்போது பல பல்கலைக்கழகங்கள் பெண்களுக்கு அறிவியல் பட்டமேதும் வழங்குவதில்லை என்பது குறிப்பிடத்தக்கது. இவரது அறிவியல் பரப்புரையும் அறிவியல் இதழ்ப்பணியும் *Toronto Star* ("With the Stars", 1951&ndash;81), *Journal of the Royal Astronomical Society of Canada* ("Out of Old Books", 1946&ndash;65) ஆகியவற்றில் வானியல் பத்திகளாக அமைந்தன. இவர் தன்காலத்தில் அறுபது ஆண்டுகளாக மாபெரும் அறிவியலாளராகவும் அருளார்ந்த ஆளுமையாகவும் மதிக்கப்பட்டார்.
# எலன் சாயர் கோகு

## சொந்த வாழ்க்கை

எலன் மாரடைப்பால் 1993 ஜனவரி 28 இல் ஒண்டாரியொ, இரிச்மாண்டு கில் எனுமிடத்தில் இறந்தார்.
# எலன் சாயர் கோகு

## தகைமைகளும் விருதுகளும்

<u>விருதுகள்</u>
- அமெரிக்க வானியல் கழக வானியலுக்கான ஆன்னி ஜம்ப் கெனான் விருது, 1950.
- பசிபிக் வானியல் கழக கிளம்ப்கே இராபெர்ட்சு விருது, 1984.
- கனடிய அரசு நிறுவன சாந்த்போர்டு விருது, 1985.
- இரிட்டனவுசு வானியல் கழக வெள்ளிப் பதக்க விருது, 1967.
- கனடிய நூற்றாண்டுப் பதக்கம், 1967.  
<u>தகைமைகள்</u>
- கனடிய ஆணை அலுவலர், 1968. பிறகு 1976 இல் கனடியத் துணைவராக பதவி உயர்வு – இது கனடாவிலேயே மிக உயர்ந்த தகைமை ஆகும்.
- சிறுகோள் 2917 சாயர் கோகு இவரது நினைவாகப் பெயரிடப்பட்டது.
- ஒண்டாரியொ ஒட்டாவா தேசிய அறிவியல் அருங்காட்சியகமும் சிலியில் உள்ள டொராண்டோ பல்கலைக்கழகத் தெற்கு வான்காணகத்தின் தொலைநோக்கியும் இவருக்குக் காணிக்கையாக்கப் பட்டன.
# என்றியேட்டா கில் சுவோப்

**என்றியேட்ட கில் சுவோப்** *(Henrietta Hill Swope)* (அக்தோபர் 26, 1902 – நவம்பர் 24, 1980) ஓர் அமெரிக்க வானியலாளர் ஆவார். இவர் மாறும் விண்களைப் பற்றி ஆய்வு செய்தார். குறிப்பாக, செபீடு விண்மீன்களுக்கான அலைவுநேரம்-ஒளிர்மை உறவை அளந்தார். இவை தம் இயல்பு ஒளிர்மைக்கு நேர்விகிதத்தில் மாறும் அலைவுநேரம் கொண்ட மிகவும் பொலிவான மாறும் விண்மீன்கள் ஆகும். இவற்றின் அலைவுநேர அளவீடுகள் அவற்ரின் தொலைவுகளோடு உறவுள்ளவை. எனவே இத்தொலைவுகளை வைத்து பால்வழியின் உருவளவையும் அதிலிருந்தான மற்ற பால்வெளிகளின் தொலைவுகளையும் கண்டறியலாம்.
# என்றியேட்டா கில் சுவோப்

## தகைமைகளும் விருதுகளும்

- வானியலுக்கான ஆன்னி ஜம்ப் கெனான் விருது, 1968
- சிறுகோள் 2168 சுவோப் இவரது நினைவாகப் பெயரிடப்பட்டது.
- பெர்னார்டு தகைமை முன்னாள் மாணவர் விருது, 1975
- The Swope Telescope இவரது நினைவாக சிலியில் உள்ள இலாசு கம்பனாசு வாண்காணகத்தின் சுவோப் தொலைநோக்கி பெயரிடப்பட்டது.
- சுவிட்சர்லாந்து பேசல் பல்கலைக்கழகம் 1975 இல் இவருக்குத் தகைமை முனைவர் பட்டம் வழங்கியுள்ளது.
- பெர்னார்டு கல்லூரி தகைமைப் பதக்கம், 1980
# நடுநிலக்கடல் சார் வானிலை

வின் கோஸ்டா பிராவா நடுநிலக்கடலோரப் பகுதி]]
**நடுநிலக்கடல்சார் வானிலை** (*Mediterranean climate*) அல்லது **உலர் கோடை வானிலை** மழைமிகு குளிர்காலத்தையும் உலர்ந்த கோடைக்காலத்தையும் கொண்ட வானிலையாகும். நடுநிலக்கடல் வடிநிலத்தை ஒட்டி இந்தப் பெயர் குறிப்பிடப்பட்டாலும் பொதுவழக்கில் இது அமெரிக்க ஐக்கிய நாட்டின் பெரும்பான்மையான கலிபோர்னியா, மேற்கு, தெற்கு ஆஸ்திரேலியா பகுதிகள், தென்மேற்கு தென்னாப்பிரிக்கா, மேற்கு, நடு ஆசியாவின் சில பகுதிகள், மத்திய சிலி போன்ற புவியின் பிற பகுதிகளையும் குறிக்கும். இந்த வானிலை நிலவுமிடங்கள் பொதுவாக கண்டங்களின் மேற்கு கடலோரங்களில் நிலநடுக்கோட்டிற்கு கிட்டத்தட்ட 30 முதல் 45 பாகைகள் வடக்கிலும் தெற்கிலும் காணப்படுகின்றன.  
இந்த வானிலைப் பகுதிகளில் தொடர்ச்சியாக இல்லாத குறும்புதர்கள் (நடுநிலக்கடல் பகுதியில் *கார்ரிகு*, கலிபோர்னியாவில் *சப்பார்ரல்*, தென்னாபிரிக்காவில் *பின்போசு* , சிலியில் *சிலியன் இசுக்ரப்*) வளர்கின்றன. இங்கு விளையும் "நடுநிலக்கடல்சார் மும்மூர்த்தி" எனப்படும் பாரம்பரிய உணவுகளான கோதுமை, திராட்சை மற்றும் ஆலிவ் மிகவும் அறியப்பட்டவை.  
இந்த வானிலை உள்ள புகழ்பெற்ற நகரங்களாக நடுநிலக்கடல் பகுதியில் ஏதென்ஸ், அல்ஜியர்ஸ், பார்செலோனா, பெய்ரூத், இசுமீர், எருசலேம், மர்சேய், உரோம், வாலேன்சியா, தூனிஸ் ஆகியவையும் மற்ற பகுதிகளில் அடிலெயிட், கேப் டவுன், காசாபிளாங்கா, துசான்பே, லாஸ் ஏஞ்சலஸ், லிஸ்பன், பேர்த், சான் பிரான்சிஸ்கோ, சான் டியேகோ (சிலி), தாஷ்கந்து ஆகியவையும் உள்ளன.
# சிடைபின்

**சிடைபின்** *(Stibine)* என்பது SbH<sub>3</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இது ஒரு நிக்டோகென் ஐதரைடு ஆகும். நிறமற்ற வாயுவான இது ஆண்டிமனியினுடைய சகப்பிணைப்பு ஐதரைடு மற்றும் அமோனியாவை ஒத்த கனமான வாயுவும் ஆகும். H–Sb–H பிணைப்புக் கோணம் 91.7° மற்றும் Sb–H பிணைப்பு நீளம் 170.7 பைக்கோமீட்டர் (1.707 Å) என்ற அளவுகள் கொண்ட பட்டைக்கூம்பு மூலக்கூறு அமைப்பை இது கொண்டுள்ளது. ஐதரசன் சல்பைடு போன்ற அழுகிய முட்டையின் நாற்றம் வீசக்கூடியதாக சிடைபின் காணப்படுகிறது.
# சிடைபின்

## தயாரிப்பு

Sb3+ அயனி மூலங்களுடன் H− அயனிக்குச் சமமான அயனிகளை வினைபுரியச் செய்து பொதுவாக சிடைபின் தயாரிக்கப்படுகிறது :
:2 Sb<sub>2</sub>O<sub>3</sub> + 3 LiAlH<sub>4</sub> → 4 SbH<sub>3</sub> + 1.5 Li<sub>2</sub>O + 1.5 Al<sub>2</sub>O<sub>3</sub>
:4 SbCl<sub>3</sub> + 3 NaBH<sub>4</sub> → 4 SbH<sub>3</sub> + 3 NaCl + 3 BCl<sub>3</sub>.
மாற்றாக Sb3− அயனி மூலங்களுடன் தண்ணீர் உள்ளிட்ட ஐதரசன் வழங்கிகள் வினை புரிந்து இந்த நிலைப்புத் தன்மை அற்ற வாயு உருவாகிறது.  
:Na<sub>3</sub>Sb + 3 H<sub>2</sub>O → SbH<sub>3</sub> + 3 NaOH
# சிடைபின்

## பண்புகள்

சிடைபினின் வேதிப்பண்புகள் ஆர்சினின் வேதிப் பண்புகளை ஒத்துள்ளன . AsH3, H2Te, SnH4 போன்ற கன ஐதரைடுகள் போல சிடைபினும் நிலைப்புத் தன்மை அற்றதாக உள்ளது. அறை வெப்பநிலையில் சிடைபின் மெதுவாக சிதைவடைகிறது. ஆனால் 200 பாகை செல்சியசு வெப்பநிலையில் விரைவாக சிதைவடைகிறது.  
::2 SbH<sub>3</sub> → 3 H<sub>2</sub> + 2 Sb  
இச்சிதைவு வினையானது தன்வினையூக்க வினையாகவும் வெடிக்கும் தன்மை கொண்டதாகவும் உள்ளது.
ஆக்சிசன் அல்லது காற்றினால் SbH<sub>3</sub> எளிதாக ஆக்சிசனேற்றம் அடைகிறது.  
::2 SbH<sub>3</sub> + 3 O<sub>2</sub> → Sb<sub>2</sub>O<sub>3</sub> + 3 H<sub>2</sub>O  
சிடைபின் காரத்தன்மை உடையதாக இல்லையெனினும் இதை புரோட்டானேற்ற நீக்கம் செய்ய இயலும்.  
::SbH<sub>3</sub> + NaNH<sub>2</sub> → NaSbH<sub>2</sub> + NH<sub>3</sub>
# சிடைபின்

## பயன்கள்

குறைக்கடத்தி தொழிற்சாலையில் சிலிக்கன் மாசுவுடன் சிறிய அளவு ஆண்டிமனியை வேதியியல் ஆவிப் படிவு முறையில் சேர்க்க சிடைபின் பயன்படுகிறது. ஆடைப்படல் அடுக்குகளில் ஒரு சிலிக்கன் மாசுப்பொருளாகவும் சிடைபின் பயன்படுத்தப்படுகிறது. சிடைபினை ஒரு புகைமூட்டியாகவும் பயன்படுத்தலாம் என்கிறார்கள். ஆனால் அதனுடடைய மாறுபட்ட தயாரிப்பு முறையும் நிலைப்புத் தன்மை இல்லாமையும் வழக்கமான புகைமூட்டியாகப் பயன்படும் பாசுகீனிலிருந்து வேறுபடுகின்றன.
# சிடைபின்

## வரலாறு

சிடைபினின் பண்புகள் ஆர்சினின் பண்புகளுடன் மிகவும் நெருக்கமாக உள்ளதால் இதுவும் மார்சு சோதனை வழியாகவே கண்டறியப்பட்டது. ஆர்சனிக் முன்னிலையில் ஆர்சின் உற்பத்தியாவதை இந்த உணர்வுச் சோதனை கண்டறிந்தது .1901 ஆம் ஆண்டில் ஆல்பிரட் சிடாக் சிடைபினின் பல்வேறு பண்புகளை உறுதி செய்தார்.
# சிடைபின்

## பாதுகாப்பு

சிடைபின் நிலைப்புத் தன்மை அற்ற தீப்பற்றும் வாயுவாகும். உயர் நச்சுத்தன்மை கொண்ட இவ்வாயுவின் உயிர் கொல்லும் அளவு சுண்டெலிகளுக்கு மில்லியனுக்கு 100 பகுதிகள் ஆகும்.
# சிடைபின்

## நச்சுத்தன்மை

ஆண்டிமனி சேர்மங்களிலிருந்து சிடைபினின் நச்சுத்தன்மை முற்றிலும் வேறுபட்டதாக உள்ளது. ஆனால் ஆர்சினின் பண்புகளுடன் ஒன்றுபட்டுள்ளது . இரத்தச் சிவப்பணுக்களில் உள்ள ஈமோகுளோபினுடன் சிடைபின் பிணைந்து அவற்றை உடல் மூலம் அழிக்கச் செய்கிறது. சிடைபின் நச்சுப்பாதிப்பு நிகழ்வுகள் அனைத்துடனும் ஆர்சின் நச்சும் கலந்துள்ளது. விலங்குகளின் நச்சுப்பாதிப்பு ஆய்வுகள் அனைத்தும் இரண்டு சேர்மங்களின் பாதிப்பும் சமமானவை என்று தெரிவிக்கின்றன. இவ்வகை நச்சு பாதிப்பின் அறிகுறிகள் வெளிப்பட பலமணி நேரங்கள் வரை பிடிக்கும்.
# சாகேல்

கீழ், அட்லாண்டிக் பெருங்கடலிருந்து, செங்கடல் வரை 5400 கிலோ மீட்டர் நீளமும், 1000 கிலோ மீட்டர் அகலமும் கொண்ட சாகேல் நிலப்பரப்பு]]  
சாகேல் ஆப்பிரிக்காவின் பாலைவனப்பகுதியான சகாராவிற்கும் சூடானிய சாவன்னாக்களுக்கும் இடைப்பட்டுள்ள மித-வறண்ட நிலப்பரப்பாகும். இந்த பகுதி அட்லாண்டிக் கடலோரத்திலிருந்து செங்கடல் கடற்கரை வரை நீண்டுள்ளது. *சாஹில்* (ساحل) என்ற அரபிச் சொல்லிலிருந்து பெறப்பட்டுள்ள இந்தப் பெயர் *கடலோரம்*, *கடற்கரை* என்ற பொருள் கொண்டது. கிழக்கு அல்சீரியா,நைஜர்,நைஜீரியா,சாட்,சூடான்,தெற்கு சூடான், எரித்திரியா ஆகிய நாடுகள் இப்பரப்பில் அடங்கும்.  
வரலாற்றில், சாகேலின் மேற்குப் பகுதி சில நேரங்களில் சூடான் மண்டலம் எனப்படுகின்றது.
# டைபுளோரோபாசுப்பாரிக் அமிலம்

**டைபுளோரோபாசுப்பாரிக் அமிலம்** *(Difluorophosphoric acid)* என்பது HPO<sub>2</sub>F<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இது ஒரு நிறமற்ற நீர்மமாகும். இந்த அமிலம் குறைவான பயன்பாடுகளைக் கொண்டது ஆகும். ஏனெனில் இது வெப்பவியலாகவும் நீராற்பகுப்பு வழியாகவும் நிலைப்புத்தன்மை அற்றது ஆகும் .  
பாசுப்பரசு ஆக்சிபுளோரைடை நீராற்பகுப்பு செய்து இதைத் தயாரிக்கலாம்.  
:POF<sub>3</sub> + H<sub>2</sub>O → HPO<sub>2</sub>F<sub>2</sub> + HF.  
மேலும் இதை நீராற்பகுக்கும் போது மோனோபுளோரோபாசுப்பாரிக் அமிலம் உருவாகிறது.  
:HPO<sub>2</sub>F<sub>2</sub> + H<sub>2</sub>O → H<sub>2</sub>PO<sub>3</sub>F + HF  
முழுமையான நீராற்பகுப்பினால் பாசுப்பாரிக் அமிலம் கிடைக்கிறது.  
:H<sub>2</sub>PO<sub>3</sub>F + H<sub>2</sub>O → H<sub>3</sub>PO<sub>4</sub> + HF
டைபுளோரோபாசுப்பாரிக் அமிலத்தினுடைய உப்புகள் டைபுளோரோபாசுப்பேட்டுகள் எனப்படுகின்றன.
# புளோராபாசுப்பாரிக் அமிலம்

**புளோராபாசுப்பாரிக் அமிலம்** *(Fluorophosphoric acid )* என்பது H<sub>2</sub>PO<sub>3</sub>F என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். நிறமற்ற பாகுநிலை நீர்மமான இதை குளிர்வித்து திண்மமாக்கினால் ஒரு வகையான கண்ணாடியாக உருவாகிறது  
பாசுப்பரசு பெண்டாக்சைடை ஐதரசன் புளோரைடுடன் சேர்த்து சூடுபடுத்தினால் புளோரோபாசுப்பாரிக் அமிலம் கிடைக்கிறது. பாசுப்பரசு ஆக்சி புளோரைடை நீராற்பகுப்பு வினைக்கு உட்படுத்தினாலும் புளோரோபாசுப்பாரிக் அமிலத்தைத் தயாரிக்கலாம். இவ்வினையில் முதலில் டைபுளோரோபாசுப்பாரிக் அமிலம் உருவாகிறது.  
:HPO<sub>2</sub>F<sub>2</sub> + H<sub>2</sub>O → H<sub>2</sub>PO<sub>3</sub>F + HF  
முழுமையான நீராற்பகுப்பு மூலம் பாசுப்பாரிக் அமிலத்தைப் பெறலாம்.
:H<sub>2</sub>PO<sub>3</sub>F + H<sub>2</sub>O → H<sub>3</sub>PO<sub>4</sub> + HF
# புளோராபாசுப்பாரிக் அமிலம்

## வினைகள்

அமிலச் சம்நிலை சுட்டெண் (pKa) மதிப்பு 3.5 மற்றும் 8.5 என்ற அளவுகள் கொண்ட ஓர் இருகார அமிலமாக புளோரோபாசுப்பாரிக் அமிலம் கருதப்படுகிறது. இதனுடைய இணை காரங்கள் மோனோபுளோரோபாசுப்பேட்டுகள் ஆகும். நீராற்பகுப்பியலின் படி இவை திடமானவையாகும்.
# செருமேனியம் மோனோசல்பைடு

**செருமேனியம் மோனோசல்பைடு** *(Germanium monosulfide)* என்பது GeS என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இதை செருமேனியம்(II) சல்பைடு என்ற பெயராலும் அழைப்பார்கள். செம்பழுப்பு நிறத் தூளாக அல்லது கருப்பு நிறப் படிகங்களாக செருமேனியம் மோனோசல்பைடு காணப்படுகிறது . உலர்நிலையில் உள்ள போது செருமேனியம்(II) சல்பைடு நிலைப்புத்தன்மையுடன் காணப்படுகிறது. ஆனால் ஈரக்காற்றில் இது மெல்ல நீராற்பகுப்பு அடைகிறது. தண்ணிருடன் வேகமாக வினைபுரிந்து செருமேனியம்(II) ஐதராக்சைடையும் பின்னர் செருமேனியம்(II) ஆக்சைடையும் கொடுக்கிறது. வெற்றிடத்தில் சிதைவடையாமல் பதங்கமாகும் சில சல்பைடுகளில் இதுவும் ஒன்றாகும் It is one of a few sulfides that can be sublimed under vacuum without decomposition..
# செருமேனியம் மோனோசல்பைடு

## தயாரிப்பு

செருமேனியம் டைசல்பைடை (GeS<sub>2</sub>) செருமேனியத்துடன் சேர்த்து ஒடுக்குவதன் மூலம் செருமேனியம் மோனோசல்பைடு விங்லெர் என்பவரால் முதலில் தயாரிக்கப்பட்டது. .
# கோபால்ட்டு(II) பாசுப்பைடு

**கோபால்ட்டு(II) பாசுப்பைடு** *(Cobalt(II) phosphide)* என்பது Co<sub>3</sub>P<sub>2</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும் , இச்சேர்மத்தினுடைய மூலக்கூற்று நிறை 238.747 கிராம்/மோல்கள் ஆகும். உயர் ஆற்றல் மற்றும் உயர் அதிர்வெண் பயன்பாடுகளில் இது ஒரு குறைகடத்தியாகப் பயன்படுவதாகக் கூறப்படுகிறது.
# குறும்பர் ஓவியங்கள்

**குறும்பர் ஓவியங்கள்** என்பது தமிழ்நாட்டின், நீலகிரி மாவட்டத்தில் வாழும் மலைவாசி மக்களான குறும்பர் இனமக்கள் வரையும் ஓவியங்களாகும். குகைகளிலும், மலைப் பாறைகளிலும் வரைந்துவந்த ஆதிவாசிகளின் பழக்கம் தொடர்ந்துகொண்டே வந்து, பின்னர் கோயில் திருவிழா, பண்டிகைகளின்போது வீட்டுச் சுவர்களில் வரையக்கூடியதாக ஆனது.  
இந்த ஓவியங்கள் கொவைக்கல், கும்பதேவா, தேன் எடுத்தல், திருமணம், கொவை மனை, கெதேவா, திருவிழா என குறும்பர் பழங்குடியின மக்களின் வாழ்வியலைப் பேசுபவையாக உள்ளன. இவர்கள் தங்கள் ஓவியங்களை வரைய இயற்கை வண்ணங்களைப் பயன்படுத்துகின்றனர். ஓவியங்களுக்கு பயன்படுத்தும் வண்ணத்தை, வேங்கை மரத்தில் இருந்து எடுக்கப்படும் பிசினைக் கொண்டு தயாரிக்கின்றனர். இந்த பிசினை பதப்படுத்தி தண்ணீர் சேர்த்து பழுப்பு வண்ணத்தை உருவாக்குகின்றனர். இவர்களின் பெரும்பாலான ஓவியங்கள் பழுப்பு நிறத்திலானவை. இலைகளின் பச்சை நிறத்துக்காக சில இலைகளையே பிழிந்து சாறெடுத்து பயன்படுத்துகின்றனர். தற்போது இந்த ஓவியங்களை கேன்வாசிலும் வரைந்து ஓவியக்கண்காட்சி வழியாக விற்பனை செய்கின்றனர்.
# பஜாஜ் குயூட்

**பஜாஜ் குயூட்** முன்பு **பஜாஜ் ஆர்ஈ60** என அழைக்கப்பட்டது (**Bajaj Qute**, earlier called **Bajaj RE60)** என்பது நான்குபேர் பயணிக்கும் பின்புற எஞ்சின் கொண்ட மலிவு விலை மகிழுந்து ஆகும். இதை இந்திய நிறுவனமான பஜாஜ் ஆட்டோ நிறுவனம் இந்தியப் போக்குவரத்துச் சந்தையை முதன்மை இலக்காக கொண்டு தயாரித்துள்ளது. இந்த மகிழுந்தானது பஜாஜ் ஆட்டோ நிறுவனம் தயாரித்த முதல் நான்கு சக்கர வாகனம் ஆகும். இது 2012 ஆம் ஆண்டு ஜனவரி 3 ஆம் தேதி வெளிவந்தது. என்றாலும் இந்தியாவில், குவாட்ரி சைக்கிள் எனப்படும் நான்கு சக்கரங்களைக் கொண்ட இந்த சிறிய ரக மகிழுந்துகளுக்கு சட்டபூர்வ அனுமதி இல்லாத காரணத்தால் விற்பனைக்கு இன்னும் வரவில்லை.  
22 மே 2013 அன்று, இந்திய ஒன்றிய அரசு சட்டபூர்வமாக இந்த மகிழுந்தை குவாட்ரி சைக்கிள் என வகைப்படுத்தியது. இது மணிக்கு 90 கிமீ வேகத்தை எட்ட முடியாத வாகனமாக உள்ளதால், ஆட்டோ ரிக்சாக்களுக்கு பதிலாக வணிக நோக்கங்களுக்காக மட்டுமே பயன்படுத்த அனுமதிக்கப்படுகிறது.
# பஜாஜ் குயூட்

## வரலாறு

2010 இல், பஜாஜ் ஆட்டோ நிறுவனமானது ரெனால்ட் மற்றும் நிசான் மோட்டார் ஆகியவற்றின் ஒத்துழைப்புடன் 2,500 அமெரிக்க டாலர் விலையில் மகிழுந்தை உருவாக்குவதாக அறிவித்தது, இது சோதனை ஓட்டத்தில் ஒரு லிட்டர் பெட்ரோலுக்கு (3.3 L/100&nbsp;km) செல்லத்தக்கதாகவும், மேலும் மற்ற சிறிய ரகக் மகிழுந்துகள் வெளியிடும் புகை அளவை விட மிக மிகக் குறைவானதாகவும் ( 100&nbsp;g/km) உள்ளது.  
முதன் முதலில் 2012ஆம் ஆண்டு தில்லியில் நடைபெற்ற ஆட்டோமொபைல் கண்காட்சியில் இந்த மகிழுந்தை பஜாஜ் நிறுவனம் காட்சிப்படுத்தியிருந்தது. பஜாஜ் ஆட்டோ நிறுவனமானது குதியுந்து மற்றும் மூன்று சக்கர ஆட்டோ ரிக்சாக்களுக்கு மிகவும் பிரபலமானது, மேலும் இந்தியாவின் இரண்டாவது மிகப்பெரிய இரு சக்கர வாகன உற்பத்தியாளர் மற்றும் மூன்று சக்கர வாகன உற்பத்தியில் உலகளவில் முன்னிலையில் உள்ளது. குயூட் வாகனத்தின் வழியாக நான்கு சக்கர வாகனச் சந்தையில் பஜாஜ் நிறுவனம் முதன்முதலில் நுழைந்துள்ளது. நிறுவனமானது தன் அறிமுகத்தில் இந்த மகிழுந்தானது செல்லக்கூடியது மற்றும் குறைந்த அளவு கார்பண்டை ஆக்சைடை உமிழக்கூடியது என அறிவித்தது.  
இது ஏறக்குறைய ஆட்டோ ரிக்சாவை போன்றதுதான், என்றாலும் ஆட்டோ ரிக்சாவை விட இது பாதுகாப்பானது. இதன் அடிப்படை வடிவமைப்பில் வாடகை மீட்டர் பொறுத்தப்பட்டிருக்கும் ஆனால் இதன் உள்புறம் மகிழுந்தின் தோற்றத்தைக் கொண்டதாக இருக்கும். அத்துடன் இதற்கு ஸ்டீரிங் வீலும் இருக்கும். ஓட்டுநர் உள்பட நான்கு பேர் இதில் பயணிக்க அனுமதிக்கப்படுவர்.
# பஜாஜ் குயூட்

## தொழில்நுட்ப குறிப்புகள்

இந்தக் காரின் பின்புறத்தில் என்ஜினும் அது 200 சிசி திறன் கொண்டதாகவும், ஒற்றை சிலிண்டர் கொண்ட, நான்கு ஸ்டிரோக் இன்ஜினைக் கொண்டது. இதன் அதிகபட்ச வேகம் மணிக்கு 70 கி.மீ. ஆகும். இந்த என்ஜின் சிஎன்ஜி மற்றும் எல்பிஜி-யில் இயங்கும் வகையிலானது. இதில் மோட்டார் சைக்கிள் உள்ளதைப் போன்று 5 கியர்கள் உள்ளன. இது 400 கிலோ எடைகொண்டதாக உள்ளது. பஜாஜின் முதல் நான்கு சக்கர வாகனத்தின் திருப்பு ஆரமானது 3.5 மீட்டர் ஆகும்.
# ரொமேலு லுக்காக்கு

**ரொமுலு மெனாமா லுகாக்கு பொலுங்கோலி** (*Romelu Menama Lukaku Bolingoli*, 13 மே 1993) பெல்ஜிய தொழில்முறை கால்பந்தாட்ட வீரர். இவர் இங்கிலீஷ் பிரீமியர் லீக் கழகமான மான்செஸ்டர் யுனைடெட் அணியிலும் பெல்ஜியம் தேசிய காற்பந்து அணியிலும் அடிப்பாளராக விளையாடுகிறார். தனது 23வது பிறந்தநாளுக்கு முன்பாக பிரீமியர் லீக் போட்டிகளில்50 கோல்களை அடித்த ஐந்து விளையாட்டாளர்களில் ஒருவராக விளங்குகின்றார். இதே போட்டிகளில் 100 கோல்களை அடித்த ஐந்தாவது மிக இளையவராகவும் உள்ளார். பெல்ஜியம் பன்னாட்டு விளையாட்டாளராக 38 கோல்களை அடித்து சாதனை நிகழ்த்தி உள்ளார்.  
லுகாக்கு தனது விளையாட்டு வாழ்வை உள்ளூர் ரூபெல் பூம் அணியில் தொடங்கினார். பின்னர் லியர்செ அணியில் ஆடினார். அங்கிருந்து 2006இல் பெல்ஜிய முதல்நிலை லீக் போட்டிகளில் ஆடிய அன்டர்லெக்ட்டிற்கு மாறினார். தனது 16ஆவது அகவையிலேயே தொழில்முறை விளையாட்டாளராக தொடங்கினார். 2009-10ஆம் ஆண்டுகளில் பெல்ஜிய லீக் போட்டிகளில் மிக கூடுதலான கோல்களை அடித்த சாதனை புரிந்தார். 2011இல் பெல்ஜியத்தின் எபனி காலணியை வென்றார். 2011ஆம் ஆண்டில் செல்சீ அணியில் இணைந்தார். 2014இல் எவர்டன் கழகத்திலும் பின்னர் மான்செஸ்டர் யுனைடெட் கழகத்திலும் இணைந்தார.
# புனிதவதி (திரைப்படம்)

***புனிதவதி*** 1963 ஆம் ஆண்டு வெளியான ஒரு இந்திய தமிழ்த் திரைப்படமாகும். சி. டி. செட்டியார் தயாரித்து எம். ஆர். விட்டல் ராவ் இயக்கிய இப்படத்தில் ஆர். எஸ். மனோகர், பண்டரிபாய், கே. சாரங்கபாணி, காக்கா ராதாகிருஷ்ணன் மற்றும் பலர் நடித்திருந்தனர்.  
ஸ்ரீ சத்ய நாராயணா திரைக்கதை வசனம் எழுதியிருந்தார். ஹுசேன் ரெட்டி இசையமைத்த இத்திரைப்படத்தின் பாடல்களை சுரபி, சுரதா, ஏ. எல். நாராயணன், சுப்பு ஆறுமுகம் ஆகியோர் இயற்றியிருந்தனர். ஹுசேன் ரெட்டி, ஏ. எம். ராஜா, கண்டசாலா, சீர்காழி கோவிந்தராஜன், டி. வி. ரத்தினம், பி. சுசீலா, பி. லீலா, ஜிக்கி, எஸ். ஜானகி, கமலா, ஏ. பி. கோமளா ஆகியோர் பின்னணி பாடியிருந்தனர்.
# தங்கம் சால்கோசெனைடுகள்

**தங்கம் சால்கோசெனைடுகள்** *(Gold chalcogenides)* என்பவை தங்கம் உலோகத்துடன் தனிம வரிசை அட்டவணையின் நெடுங்குழு 16 தனிமங்களான சால்கோசென்களில் ஒன்று வினைபுரிந்து உருவாகும் சேர்மத்தைக் குறிக்கும். ஆக்சிசன், கந்தகம், செலீனியம், தெலுரியம், பொலோனியம், லிவர்மோரியம் போன்ற தனிமங்கள் சால்கோசென்களாகும்.
- தங்கம்(III) ஆக்சைடு Au2O3 : 160° செல்சியசு வெப்பநிலைக்கு மேற்பட்ட வெப்பநிலையில் தங்கம் மற்றும் ஆக்சிசனாக சிதைவடைகிறது. அடர் காரங்களில் இது கரைந்து [Au(OH)4]− அயனியாக உருவாகிறது.
- தங்கம்(I) சல்பைடு (Au2S) தங்கம்(I) சேர்மங்களின் கரைசல் வழியாக ஐதரசன் சல்பைடை செலுத்தி வினைபுரியச் செய்வதன் வழியாக தங்கம்(I) சல்பைடு உருவாகிறது.
- தங்கம்(III) சல்பைடு: Au2S3, தண்ணீரின் முன்னிலையில் இது நிலப்புத்தன்மை அற்றதாக உள்ளது.
- தங்கம் தெல்லூரைடுகள்: Au2Te3, Au3Te5, and AuTe2 (தோராயமான வாய்ப்பாடு) போன்ற சேர்மங்கள் யாவும் விகிதவியல் முறைப்படி உருவாகாத சேர்மங்கள் ஆகும். இவையனைத்தும் உலோகங்களைப் போல கடத்தும் பண்பு கொண்டவையாக உள்ளன. Au3Te5 என்ற தங்க தெல்லூரைடு மிகக் குறைந்த வெப்பநிலையிலும் மீக்கடத்தியாகச் செயல்படுகிறது.
காலாவெரைட்டு, கிரென்னரைட்டு (AuTe2) பெட்சைட்டு ( Ag3AuTe2) மற்றும் சில்வனைட்டு (AgAuTe4) போன்ற இயற்கையில் தோன்றும் தங்கத் தெல்லூரைடுகள் அனைத்தும் தெல்லூரியம் மற்றும் தங்கம் ஆகிய தனிமங்கள் இரண்டுக்கும் பொதுவான சிறுபாண்மை கனிமங்களாகும். தெல்லூரைடின் கனிமங்களின் பட்டியலைக் கண்டால் இயற்கையில் தோன்றும் கனிமங்களான இவற்றைப் பற்றிய கூடுதல் தகவல்களைப் பெற முடியும்.
# ஹாரி கேன்

**ஹாரி எட்வர்டு கேன்** (*Harry Edward Kane*, 28 சூலை 1993) இங்கிலாந்து தொழில்முறை கால்பந்து விளையாட்டாளர். இங்கிலீஷ் பிரீமியர் லீக் போட்டிகளில் டோட்டென்காம் ஆட்சுபர் கால்பந்துக் கழகத்திற்காக அடிப்பாளராகவும் இங்கிலாந்து தேசிய அணியின் அணித்தலைவராகவும் உள்ளார்.  
கேன் டோட்டென்காமிற்காக முதலில் யூஈஎஃப்ஏ யூரோப்பா கூட்டிணைவு போட்டியில் 25 ஆகத்து 2011 அன்று விளையாடத் தொடங்கினார். இதற்கு முன்னால் லெய்ட்டன், மில்வால், லெஸ்டர் சிட்டி, நார்விச் சிட்டி கழகங்களுக்கு கடனாக தரப்பட்டு விளையாடியுள்ளார்.  
டோட்டென்காமிற்காக வழமையாக 2014–15 பருவத்திலிருந்து விளையாடத் தொடங்கினார். இப்பருவத்தில் 31 கோல்கள் அடித்திருந்தார்; இதில் 21 கோல்கள் லீக் நிலையில் எடுத்திருந்தார். ஆண்டின் இளைய சாதனையாளராகவும் தேர்ந்தெடுக்கப்பட்டார். 2015–16, 2016–17 பருவங்களில் பிரீமியர் லீக்கில் மிக அதிகமான கோல் எடுத்தவராகத் திகழ்ந்தார். டோட்டென்காம் இந்த இரு பருவங்களிலும் யூஈஎஃப்ஏ வாகையர் கூட்டிணைவு போட்டியில் பங்கேற்க தகுதிபெற உதவினார். ஆறுமுறை மாதத்தின் சிறந்த லீக் விளையாட்டாளராக தேர்ந்தெடுக்கப்பட்டார். நான்கு பருவங்களில் ஆண்டின் சிறந்த விளையாட்டாளராகவும் தேர்ந்தெடுக்கப்பட்டார். டோட்டென்காமிற்காக 100 கோல்கள் அடித்துள்ளார். அந்தக் கழகத்தின் அனைத்துக்கால கோல் சாதனையாளர்களின் பட்டியலில் ஆறாம் இடத்தில் உள்ளார்.  
பன்னாட்டாளவில் இளையோர் போட்டிகளில் இங்கிலாந்தின் சார்பாக விளையாடியுள்ளார். மார்ச்சு 27, 2015இல் முதன்முதலில் இங்கிலாந்து தேசிய அணிக்காக யூரோ 2016 போட்டிகளின் முன்னேற்பாடுகளின்போது ஆடத்தொடங்கினார். *தி கார்டியன்* இவரை 2017ஆம் ஆண்டில் புவியின் ஐந்தாம் சிறந்த கால்பந்து விளையாட்டு வீரராக தேர்ந்தெடுத்துள்ளது..
# பைபெரோசீன்

**பைபெரோசீன்** *(Biferrocene)* என்பது [(C<sub>5</sub>H<sub>5</sub>)Fe(C<sub>5</sub>H<sub>4</sub>)]<sub>2</sub> என்ற வாய்ப்பாட்டைக் கொண்ட கரிம உலோகச் சேர்மம் ஆகும். பெர்ரோசீனை முறையான ஐதரசன் பிணைப்பு நீக்க வினைக்கு உட்படுத்துவதால் பைபெரோசீன் உருவாகிறது. இபபெரோசீன் பைபீனைல் மற்றும் பென்சீன் போன்ற சேர்மங்கள் இரண்டுடன் இணைந்த தொடர்பையும் கொண்டுள்ளது. ஆரஞ்சு நிறத்துடன் காற்றில் நிலைப்புத்தன்மை கொண்ட திண்மமாகவும் முனைவற்ற கரிமக் கரைப்பான்களில் கரையக்கூடியதாகவும் உள்ளது.  
அயோடோபெரோசீனை உல்மான் பிணைப்பு வினைக்கு உட்படுத்துவதால் பைபெரோசீன் உண்டாகிறது . இதனுடைய ஓர் எலக்ட்ரான் ஆக்சிசனேற்றம் செய்யப்பட்ட வழிப்பொருளான [(C<sub>5</sub>H<sub>5</sub>)Fe(C<sub>5</sub>H<sub>4</sub>)]<sub>2</sub><sup>+</sup> அயனி ஒரு வகையான கலப்பு இணைதிறன் சேர்மமாக கவனத்தை ஈர்க்கிறது .  
பைபெரோசெனைலீன் [Fe(C<sub>5</sub>H<sub>4</sub>)<sub>2</sub>]<sub>2</sub> என்ற சேர்மம் இதனுடன் தொடர்புடைய ஓர் சேர்மமாகும். இதில் அனைத்து சைக்ளோபெண்டாடையீனைல் வளையங்களும் பிணைக்கப்பட்டுள்ளன. பைபெரோசீன் முறையாக ஒரு பல்வேலீன் ஈந்தணைவியிலிருந்து வருவிக்கப்படுகிறது. பைபெரோசெனைலீன் [Fe(C<sub>5</sub>H<sub>4</sub>)<sub>2</sub>]<sub>2</sub> சேர்மம் இரண்டு ஈந்தணைவிகளில் இருந்து வரவழைக்கப்படுகிறது.
# எப்லா இராச்சியம்

**எப்லா** (*Ebla*; , modern: , **Tell Mardikh**), சிரியாவின் பண்டைய இராச்சியங்களில் ஒன்றாகும். எப்லா இராச்சியம் கிமு 3500 முதல் கிமு 1600 வரை ஆட்சி செலுத்தியது.
எப்லா பண்பாட்டுத் தொல்லியல் களங்கள், அலெப்போ நகரத்திற்கு தென்மேற்கே 55 கிலோ மீட்டர் தொலைவில், மார்திக் கிராமத்தின் அருகே பண்டைய எப்லா நகரம் இருந்தது. எல்பா நகரம் கிமு 3,000 முதல் கிமு 1600 ஆண்டின் நடுப்பகுதி வரை முக்கிய மையமாக விளங்கியது. எல்பா தொல்லியல் அகழ்வாராய்ச்சியின் படி, எப்லா நாகரீகம், வெண்கலக் காலததில் லெவண்ட், பண்டைய எகிப்து மற்றும் ஊர் நாகரீகத்திற்கு இணையானதாகக் கருதப்படுகிறது. எப்லா நகரம் கிபி 7ம் நூற்றாண்டில் முற்றிலும் அழிவுற்றது.  
துவக்க வெண்கலக் காலத்தில், கிமு 3500ல் குறுநில அரசாகத் தோன்றிய எப்லா இராச்சியம், பன்னாட்டு வணிகத்தில் முன்னேறி, கிழக்கு மற்றும் வடக்கு சிரியாப் பகுதிகளை கைப்பற்றி ஆண்டது.  
கிமு 23ம் நூற்றாண்டில் முதல் எப்லா இராச்சியம் அழிக்கப்பட்டது.  
எப்லா இராச்சியம் இரண்டாம் முறையாக, மூன்றாவது ஊர் வம்சத்தவரால் மீண்டும் நிறுவப்பட்டது. மீண்டும் எப்லா இராச்சியம் அழிக்கப்பட்டபோது, அமோரிட்டு பழங்குடிகளால் மீண்டும் மூன்றாவது முறையாக எப்லா இராச்சியம் நிறுவப்பட்டது. இம்மூன்றாம் எப்லா இராச்சியம், கிமு 1600ல் இட்டைட்டுப் பேரரசால் அழிக்கப்படும் வரை ஆட்சி செய்தது.
# எப்லா இராச்சியம்

### இரண்டாம் எப்லா இராச்சியம்

இரண்டாம் எப்லைட்டுகளின் இராச்சியம் கிமு 2300 முதல் கிமு 2000 வரை ஆட்சி செலுத்தியது.  
இரண்டம் எப்லா இராச்சியம் கிமு 2050 முதல் கிமு 2000க்கு உட்பட்ட காலத்தில், அக்காடியப் பேரரசால் அழிந்ததாக கருதப்படுகிறது.
# எப்லா இராச்சியம்

### மூன்றாம் எப்லா இராச்சியம்

மன்னர் மார்டிக் வம்சத்தின் கீழ் மூன்றாவது எப்லா இராச்சியம், கிமு 2000 – 1800 மற்றும் கிமு 1800–1600 வரை ஆட்சி செய்தது. திட்டமிட்ட நகரமாக எப்லா மீண்டும் கட்டப்பட்டது.
# எப்லா இராச்சியம்

### எப்லா இராச்சிய மன்னர்கள்

இப்பட்டியல் முதல் இராச்சியத்தின் பத்து மன்னர்களையும் மற்றும் மூன்றாம் எப்லா இராச்சித்தின் 33 மன்னர்களையும் குறித்துள்ளது. இரண்டாம் இராச்சிய மன்னர்களின் பெயர்கள் இல்லை.  
| ஆட்சியாளர் | ஆட்சிக் காலம் | குறிப்புகள் |
| --- | --- | --- |
| **எப்லாவின் முதல் இராச்சியம்** |  |  |
| சக்குமே | கிமு 3100 | முதலாம் எப்லா இராச்சியத்தின் அழிவிற்கு 600 ஆண்டுகளுக்கு முன்னர் ஆட்சி செய்தவர் |
| சூ | பெயர் சிதைந்துள்ளது. |  |
| லடௌ |  |  |
| அபுகர் |  |  |
| நம்னேலானு |  |  |
| துமுதர் |  |  |
| இப்லா |  |  |
| குல்பனு |  |  |
| அஸ்சன்னு |  |  |
| சமியு |  |  |
| சியாலு |  |  |
| என்மனு | கிமு 2740 |  |
| நம்மனு | கிமு 2720 |  |
| தா | கிமு 2700 | பெயர் சிதைந்துள்ளது. |
| சகிசு | கிமு 2680 |  |
| தனேனும் | கிமு 2660 |  |
| இப்பினி - லிம் | கிமு 2640 |  |
| இஷ்ருத் -தமு | கிமு 2620 |  |
| இசித்து | கிமு 2600 |  |
| இசுருத் - ஹலாம் | கிமு 2580 |  |
| இக்சுத் | 2560 |  |
| தால்தா - லிம் | கிமு 2540 |  |
| அபுர் - லிம் | கிமு 2520 |  |
| அகுர் - லிம் | கிமு 2500 |  |
| இப் - தமு | கிமு 2480 | இம்மன்னரின் பெயரில் ஒரு முத்திரை கண்டெடுக்கப்பட்டுள்ளது. |
| பாகா - தமு | கிமு 2460 |  |
| எனர் - தமு | கிமு 2440 |  |
| ஈஷர் - மாலிக் | கிமு 2420 |  |
| குன் - தமு | கிமு 2400 |  |
| அடுப் - தமு | கிமு 2380 | குறுகிய ஆட்சிக் காலம் |
| இக்ரிஷ் - ஹலாம் | கிமு 2360 | ஆட்சிக் காலம் 12 ஆண்டுகள் |
| இக்ரப் - தமு | கிமு 2340 | 11 ஆண்டுகள் ஆண்டவர். |
| ஈசர் - தமு | கிமு 2320 | 35 ஆண்டுகள் ஆண்டவர் |
| இராக் - தமு |  |  |
| **மூன்றாம் இராச்சியம்** |  |  |
| இப்பித் - லிம் | கிமு 2000 |  |
| இம்மேயா | கிமு 1750 |  |
| ஹம்மு (....) | இவர் ஹமுராபியாக இருக்கலாம் எனக்கருதப்படுகிறது. |  |
| இண்டிலிம்மா | கிமு 1600 | } |
# எப்லா இராச்சியம்

## இதனையும் காண்க

- சுமேரியா
- அக்காடியப் பேரரசு
- இட்டைட்டு பேரரசு
- பண்டைய அசிரியா
- மூன்றாவது ஊர் வம்சம்
- அமோரிட்டு மக்கள்
- பண்டைய அண்மை கிழக்கின் நகரங்கள்
# பேரியம் குரோமேட்டு

**பேரியம் குரோமேட்டு** *(Barium chromate)* என்பது BaCrO<sub>4</sub> என்ற வாய்ப்பாட்டைக் கொண்ட கனிம வேதியியல் சேர்மம் ஆகும். ஐயுபிஏசி முறையில் இதை டெட்ராக்சோகுரோமேட்டு(VI) என்ற பெயரிட்டு அழைக்கிறார்கள். மஞ்சள் நிற மணல் தூளாக பேரியம் குரோமேட்டு காணப்படுகிறது. நன்கு அறியப்பட்ட ஆக்சிசனேற்ற முகவரான இதை சூடுபடுத்தும்போது பேரியம் அயனிகள் காரணமாக பச்சை நிற சுவாலை உற்பத்தியாகிறது.
# பேரியம் குரோமேட்டு

## வரலாறு

இயற்கையான முறையில் தோன்றும் முதலாவது பேரியம் குரோமேட்டு யோர்டான் நாட்டில் கண்டறியப்பட்டது. யோர்டானின் ஏசெமைட்டு இராச்சியத்திற்கு மரியாதை அளிக்கும் வகையில் பழுப்பு படிகங்கங்களாக பேரியம் குரோமேட்டு காணப்பட்ட பாறைகளுக்கு ஏசெமைட்டுகள் எனப்பெயரிட்டனர். ஏசெமைட்டுப் படிகங்களின் நிறம் இளமஞ்சள் கலந்த பழுப்பில் தொடங்கி அடர் பச்சை கலந்த பழுப்பு நிறம் வரை வீச்செல்லை கொண்டதாக உள்ளது. பொதுவாக இப்படிகங்கள் 1 மிமீ அளவை விடக் குறைவாக இருந்தன.  
ஏசெமைட்டு படிகங்கள் முற்றிலும் பேரியம் குரோமேட்டால் ஆக்கப்பட்டிருக்கவில்லை. அவற்றுடன் சிறிதளவு கந்தகமும் உள்ளடங்கியிருந்தது. வேறுபடுகின்ற படிக வகைகளில் காணப்படும் கந்தக மாசின் வீச்சும் வெவ்வேறு அளவுகளில் மாறுபட்டது. தூய்மைநிறைந்ததாகக் கருதப்படும் அடர் படிகங்கள் Ba1.00(Cr0.93, S0.07)1.00O4 என்ற இயைபும் தூய்மை குறைந்ததாகக் கருதப்படும் படிகங்கள் Ba1.00(Cr0.64, S0.36)1.00O4 என்ற இயைபும் கொண்டிருந்தன .
BaWO4 என்ற மூலக்கூற்று வாய்ப்பாட்டைக் கொண்ட பேரைட்டு கனிமத்துடன் சம கட்டமைப்பு ஒற்றுமையை ஏசெமைட்டு பெற்றுள்ளது .
# பேரியம் குரோமேட்டு

## தயாரிப்பு

பேரியம் ஐதராக்சைடு அல்லது பேரியம் குளோரைடுடன் பொட்டாசியம் குரோமேட்டு சேர்மத்தைச் சேர்த்து வினைபுரியச் செய்வதன் மூலம் பேரியம் குரோமேட்டைத் தயாரிக்கலாம்.  
:<chem>\mathsf
மாற்றாக, பேரியம் குளோரைடுடன் சோடியம் குரோமேட்டு சேர்மத்தை வினைபுரியச் செய்யும் முறையிலும் பேரியம் குரோமேட்டைத் தயாரிக்கலாம். வினைகளில் உருவாகும் வீழ்படிவு வடிகட்டப்பட்டு கழுவி உலர்த்தப்படுகிறது.
# பேரியம் குரோமேட்டு

## வினைகள்

தண்ணீரில் கொஞ்சம் கூட கரையாத பேரியம் குரோமேட்டு அமிலங்களில் கரைகிறது.
:
:*K*<sub>sp</sub> = [Ba<sup>2+</sup>][CrO<sub>4</sub><sup>2−</sup>] = 2.1 &times; 10<sup>−10</sup>  
சோடியம் அசைடு முன்னிலையில் இச்சேர்மம் பேரியம் ஐதராக்சைடுடன் வினைபுரிந்து பேரியம் குரோமேட்டு(V) என்ற புதிய சேர்மத்தை உருவாக்குகிறது. இவ்வினையில் ஆக்சிசனும் நீரும் வெளியேற்றப்படுகின்றன.
: <chem>\mathsf</chem>
# பேரியம் குரோமேட்டு

## பொதுப் பயன்பாடுகள்

பேரியம் குரோமட்டு பலவகைப்பட்ட பயன்களைக் கொண்டுள்ளதாக கண்டறியப்பட்டுள்ளது. பெரும்பாலும் குரோமியம் அயனிகளைக் கொண்டு செல்லும் கடத்தியாக இது பயன்படுத்தப்படுகிறது. குரோமியம் மின்முலாம் பூசும் நிகழ்வுகளில் பேரியம் குரோமட்டு ஒரு சல்பேட்டு துப்புறவாக்கியாகப் பயன்படுத்தப்படுகிறது. மின்முலாம் பூசப்படும் நிகழ்வின் இறுதி நேரம் வரை குரோமியத்தின் செறிவு படிப்படியாக குறைந்தவண்ணம் இருக்கும். இதனுடன் பேரியம் குரோமேட்டைச் சேர்ப்பதன் மூலம் குரோமிக் அமிலத்தின் செறிவு அதிகரித்து மின்முலாம் பூச்சு அதிகரிக்கிறது.  
பேரியம் குரோமேட்டு ஓர் ஆக்சிசனேற்ற முகவராகும். எனவே வானவேடிக்கை வெடிகளின் இயைபுகளில் சேர்க்கப்படும்போது எரிதல் வீதத்தை தேவைக்கேற்ப திருத்தியமைக்க இதை பயன்படுத்துகிறார்கள். குறிப்பாக தாமத உருகிழைகளில் பேரியம் குரோமேட்டு பயனுள்ளதாக உள்ளது .
துத்தநாக மின்முலாம் பூசப்பட்ட மேற்பரப்புகளில் அரிப்புத்தடுக்கும் நிறமியாக பேரியம் குரோமேட்டு பயன்படுகிறது .  
திண்ம பியூமரிக் அமிலத்துடன் சேர்த்து பெரியம் குரோமேட்டை மாசுக்களை அகற்றவும், கரிம உலர் சலவை கரைப்பான்கள் அல்லது பெட்ரோலியம் எரிபொருள்களின் ஈரப்பதத்தை அகற்றவும் பேரியம் குரோமேட்டு பயன்படுத்தப்படுகிறது .
ஆல்க்கேன்களிலிருந்து ஐதரசனை நீக்கும் வினைகளில் பயன்படுத்தப்படும் வினையூக்கிகளில் பகுதிக்கூறாக பேரியம் குரோமேட்டு பயன்படுத்தப்படுகிறது .  
வண்ணச்சாயங்களிலும் பேரியம் குரோமேட்டு பயன்படுகிறது. ஈய சல்பேட்டுடன் பேரியம் குரோமேட்டு கலக்கப்பட்டு எலுமிச்சை மஞ்சள் நிறச் சாயம் தயாரிக்கப்படுகிறது . இளநிறம் காரணமாக இந்த சாயத்தை எண்ணெய்தாள் ஓவியங்களில் பயன்படுத்துவதில்லை . பியரி-ஆகத்தி ரினோயர் மற்றும் கிளாடு மோனெட்டு ஆகியோர் எலுமிச்சை மஞ்சள் நிறத்தை தங்கள் ஓவியங்களில் பயன்படுத்தியதாக அறியப்படுகிறது .
# பேரியம் குரோமேட்டு

## ஆய்வு

தனி-படிக ABO4 வகை நுண்கழிகள் உருவாக்குவதற்கான ஒரு தயாரிப்பு முறை 2004 ஆம் ஆண்டு கண்டறியப்பட்டது. இந்த தயாரிப்பு முறையானது மாற்றம் மேற்கொள்ளப்பட்ட வார்ப்புரு தொகுப்பு நுட்பத்தை கொண்டிருந்தது, இம்முறை முதலில் கரிம நுண்குழாய்களின் தொகுப்புக்கு பயன்படுத்தப்பட்டது. நானோ துகள்கள் பல்வேறு அளவுகளில் அலுமினா சவ்வு துளைகளில் வளர அனுமதிக்கப்படுகின்றன. துளைகளின் பல்வேறு அளவுகள் வளர்ச்சியைக் கட்டுப்படுத்தவும் மற்றும் வடிவங்களை மீண்டும் உருவாக்கவும் அனுமதிக்கிறது. பின்னர் அலுமினா கரைந்து அப்படியே நானோ துகள்கள் விட்டுவிடுகிறது. இத்தொகுப்பு வினை அறை வெப்பநிலையில் மேற்கொள்ளப்படுகிறது. இதனால் விலை மற்றும் செல்வுகளை கட்டுப்படுத்தலாம் .  
குரோமியத்தின் புற்றுநோய் பண்புகளை சோதிக்க நான்கு ஆறு இணைதிறன் கொண்ட குரோமியம் சேர்மங்களில் ஓர் ஆய்வு 2010 ஆம் ஆண்டில் மேற்கோள்ளப்பட்டது. குரோமியம் அயனிகள் மூச்சுக்குழாய் தளங்களில் குவிந்து திசுக்களில் கட்டிகள் உருவாக்கத்தைத் தூண்டுவதாக அறியப்பட்டது. துத்தநாகக் குரோமேட்டை தர அளவாகக் கொண்டு, பேரியம் குரோமேட்டு மரபணு நச்சுதன்மை மற்றும் செல்நச்சு ஆகிய இரண்டையும் கொண்டுள்ள சேர்மம் என உறுதிபடுத்தப்பட்டது. மரபணு நச்சுதன்மையின் காரணமாகத்தான் செல்நச்சு தோன்றுகிறது என உறுதிபடுத்தப்பட்டாலும் மரபணு நச்சின் விளைவுகள் இதுவரை அறியப்படவில்லை
# பேரியம் குரோமேட்டு

## பாதுகாப்பு

பேரியம் குரோமேட்டு நச்சுத்தன்மை மிகுந்த வேதிப்பொருளாகும், உதை உள்ளிழுக்க நேர்ந்தால் புற்றுநோய் ஆபத்து ஏற்படும்.
# அனுக்ரீத்தி வாஸ்

**அனுக்ரீத்தி வாஸ்** (Anukreethi vas) இந்திய மாதிரி அழகி ஆவார். இவர் 2018 ஆம் ஆண்டில் புது தில்லியில் நடைபெற்ற பெமினா இந்திய அழகுப் போட்டியில் வெற்றி பெற்றார்.
# அனுக்ரீத்தி வாஸ்

## இளமைக்காலம்

இவர் திருச்சிராப்பள்ளி, தமிழ்நாட்டில் பிறந்தார். திருச்சியிலுள்ள ஆர். எஸ். கே மேல்நிலைப்பள்ளியில் பள்ளிப்படிப்பை முடித்தார். இவர் இலயோலாக் கல்லூரி, சென்னையில் இளங்கலை பிரெஞ்சு பட்டம் பயின்று வருகிறார்..  
இவர் சென்னையில் மாதிரி அழகியாக இருந்து வருகிறார்.
# அனுக்ரீத்தி வாஸ்

## 2018 இந்திய அழகிப் போட்டி

### நடுவர்கள்

- மானுஷி சில்லர் -உலக அழகி (2017)
- கே. எல். ராகுல் - இந்தியத் துடுப்பாட்ட வீரர்
- இர்பான் பதான்- இந்தியத் துடுப்பாட்ட வீரர்
- பாபி தியோல்- இந்திய நடிகர்
- குணால்கபூர்- இந்திய நடிகர்
- மலைகா அரோரா-இந்திய நடிகர்
- கௌரவ் குப்தா- இந்திய ஆடை அலங்கார வடிவமைப்பாளர்
- ஃபே திசௌஷா- இந்தியப் பத்திரிக்கையாளர்  
அனுக்ரீத்திக்கு மிஸ் இந்தியா 2018 எனும் பட்டத்தை 2017 ஆம் ஆண்டின் வெற்றியாளரான மானுசி சில்லர் வழங்கினார். மேலும் இந்தப் போட்டியில் சிரிப்பழகி மற்றும் பியூட்டி வித் பர்போஸ் விருதினையும் வென்றார். இந்தப் போட்டியில் வெற்றிபெற்றதன் மூலம் சீனா, சன்யாவில் டிசம்பர், 2018 இல் நடைபெற உள்ள 2018 ஆம் ஆண்டிற்கான உலக அழகி போட்டியில் இந்திய அணி சார்பில் பிரதிநிதித்துவப்படுத்தும் வாய்ப்பினைப் பெற்றுள்ளார்..
# ஐசிசி உலகத் தேர்வுத் துடுப்பாட்ட வாகை

**ஐசிசி உலகத் தேர்வுத் துடுப்பாட்ட வாகை** (*ICC World Test Championship*), அல்லது **தேர்வுத் துடுப்பாட்ட உலகக்கிண்ணம்** (*Test World Cup*), என்பது பன்னாட்டுத் துடுப்பாட்ட அவை (ஐசிசி) இனால் நடத்தப்படும் தேர்வுத் துடுப்பாட்டத்திற்கான குழு-நிலைப் போட்டித் தொடர் ஆகும். இது 2019 ஆகத்து 1 இல் தொடங்கப்பட்டது.  
முதலில் இந்தத் தொடரை 2013 வாகையாளர் கோப்பைக்குப் பதிலாக 2009 இல் நடத்த ஐசிசி திட்டமிட்டிருந்தது. ஆனால் அந்த முயற்சி கைவிடப்பட்டு, 2017 சூனில் இந்தத் தொடரை நடத்தத் திட்டமிடப்பட்டது. தற்போது இதன் முதல் தொடர் ஆகஸ்ட் 2019 முதல் சூன் 2021 வரை நடத்தப்படும் என்று ஐசிசி அறிவித்தது. 9 அணிகள் பங்கேற்கும் இந்தத் தொடரில் முடிவுக்கு ஏற்றவாறு புள்ளிகள் வழங்கப்படும். இறுதியாக புள்ளிப்பட்டியலில் முதல் இரண்டு இடங்களைப் பெறும் அணிகள் இறுதிப்போட்டியில் விளையாடும்.  
அக்டோபர் 2017 இல், தேர்வுத் துடுப்பாட்டக் குழு ஒன்று அதன் உறுப்பினர்களால் ஒப்புக் கொள்ளப்பட்டதாக ஐசிசி அறிவித்தது, இதில் இரண்டு ஆண்டுகளில் முதல் ஒன்பது அணிகள் தொடரில் விளையாடும், முதல் இரண்டு இடங்களைக் கைப்பற்றும் அணிகள் உலக தேர்வுத் துடுப்பாட்ட லீக் வாகை இறுதிப் போட்டிக்கு தகுதி பெறும். இது ஒரு ஒரு ஐசிசி நிகழ்வாக நடைபெறும். முதல்நிலை ஆட்டங்கள் ஐசிசி நிகழ்வாகக் கருதப்படவில்லை, அத்துடன் ஒளிபரப்பு உரிமைகள் நடத்தும் நாட்டின் துடுப்பாட்ட வாரியத்திடம் இருந்தன. ஆனால் முதல்நிலைப் போட்டிகளைப் போலல்லாமல், இறுதிப் போட்டிகள் ஐசிசி நிகழ்வாக இருந்தன. முதல் ஐசிசி உலகத் துடுப்பாட்ட வாகை முதல்நிலைப் போட்டிகள் 2019 ஆஷசுத் தொடருடன் தொடங்கி, சூன் 2021 இல் இறுதிப் போட்டியில் இந்தியாவைத் தோற்கடித்து நியூசிலாந்து கோப்பையைக் கைப்பற்றியது. இரண்டாவது ஐசிசி உலகத் துடுப்பாட்ட வாகை முதல்நிலைப் போட்டிகள் 2021 ஆகத்து 4 அன்று பட்டோடி பதக்கத் தொடருடன் தொடங்கி, சூன் 2023 இறுதிப் போட்டியில் இந்தியாவை வீழ்த்தி ஆத்திரேலியா கோப்பையை வென்றது.
# ஐசிசி உலகத் தேர்வுத் துடுப்பாட்ட வாகை

## வரலாறு

| ஆண்டு | நடத்தும் நாடு(கள்) | இறுதி | மேற்கோள்(கள்) |
| --- | --- | --- | --- |
# ஐசிசி உலகத் தேர்வுத் துடுப்பாட்ட வாகை

## அணிகள் பெற்ற தரவரிசை

அனைத்து தேர்வு-நாடுகளின் செயல்பாடுகளின் கண்ணோட்டம்:  
| 2019
–2021 | 2021
–2023 | 2023
–2025 |  |
| --- | --- | --- | --- |
| **3-ஆவது** | **வெ** | த
! 2 |  |
| 9-ஆவது | 9-ஆவது | த
! 2 |  |
| 4-ஆவது | 4-ஆவது | த
! 2 |  |
| **2-ஆம்** | **2-ஆம்** | த
! 2 |  |
| **வெ** | 6-ஆவது | த
! 2 |  |
| 6-ஆவது | 7-ஆவது | த
! 2 |  |
| 5-ஆவது | **3-ஆவது** | த
! 2 |  |
| 7-ஆவது | 5-ஆவது | த
! 2 |  |
| 8-ஆவது | 8-ஆவது | த
! 2 | } |  
**குறிப்பு:**
| **2-ஆம்** | இரண்டாமிடம் |  |
| --- | --- | --- |
| **3-ஆவது** | மூன்றாமிடம் |  |
| த | தகுதி பெற்றவர் |  |
| — | விளையாவில்லை | } |
# ஐசிசி உலகத் தேர்வுத் துடுப்பாட்ட வாகை

## இவற்றையும் காண்க

- தேர்வுத் துடுப்பாட்டம்
- துடுப்பாட்ட உலகக்கிண்ணம்
# மடங்கு (கணிதம்)

அறிவியலில் **மடங்கு** (*multiple*) என்பது ஏதேனுமொரு கணியம் மற்றும் ஒரு முழு எண் இரண்டின் பெருக்குத்தொகை ஆகும்.
அதாவது, *a*, *b* இரு கணியங்கள் மற்றும் *b* = *na* (*n* ஒரு முழுவெண்) எனில், *b* என்பது *a* இன் மடங்கு எனப்படும். இதில் *n* என்பது "பெருக்கி" அல்லது "பெருக்கெண்" எனப்படும். *a* என்பது 0 இல்லையெனில், இக்கூற்று "*b*/*a* ஒரு முழுவெண்" என்பதற்குச் சமானமாகும்.  
கணிதத்தில் *a* , *b* இரண்டும் முழுவெண்கள் மற்றும் *b* ஆனது *a* இன் மடங்கெனில், *a* என்பது *b* இன் வகுஎண் எனப்படும். அதாவது "*a* ஆனது *b* ஐ வகுக்கும்" எனப்படுகிறது. *a*, *b* முழுவெண்கள் இல்லையெனில் மடங்கு என்பதற்குப் பதிலாக "முழுவெண் மடங்கு" என்ற வார்த்தை பயன்படுத்தப்படுகிறது. மடங்கு என்பது வேறுவிதமான பெருக்கல்களுக்கும் பயன்படுத்தப்படுகிறது. எடுத்துக்காட்டாக *p*, *q*, *r* என்பன மூன்று பல்லுறுப்புக்கோவைகள் மற்றும் *p* = *qr* எனில், *p* பல்லுறுப்புக்கோவையானது, *q* என்ற பல்லுறுப்புக்கோவையின் மடங்கு எனப்படும்.  
சில புத்தகங்களில் "*b* என்பது *a* இன் முழுவெண் மடங்கு" என்ற பொருளில், "*a* என்பது *b* இன் உள்மடங்கு" எனக் குறிக்கப்படுகிறது. இது அளவையியல் அலகுகளில் முதன்மை அலகின் உள்மடங்காக அமையும் சிறு அலகுகளைக் குறிக்கப் பயன்படுத்தப்படுகிறது (எடுத்துக்காட்டு: பன்னாட்டு எடைகள் மற்றும் அளவைகள் ஆணையம்
# மடங்கு (கணிதம்)

## எடுத்துக்காட்டுகள்

14, 49, –21, 0 என்பவை 7 இன் மடங்குகள்; ஆனால் 3, –6 இரண்டும் 7 இன் மடங்குகள் அல்ல.  
- <math> 14 = 7 \times 2</math>
- <math> 49 = 7 \times 7</math>
- <math> -21 = 7 \times (-3)</math>
- <math> 0 = 7 \times 0</math>
- <math> 3 = 7 \times (3/7)</math>, <math>3/7</math> என்பது விகிதமுறு எண்; முழுவெண் இல்லை
- <math> -6 = 7 \times (-6/7)</math>, <math>-6/7</math> விகிதமுறு எண்; முழுவெண் இல்லை.
# மடங்கு (கணிதம்)

## பண்புகள்

- 0 என்பது எல்லா எண்களின் மடங்காகும் (<math>0=0\cdot b</math>).
- ஒவ்வொரு முழுவெண்ணும் அதனதன் மடங்காக இருக்கும்.
: <math>n = n \times 1</math>
- <math>a</math>, <math>b</math> இரண்டும் <math>x</math> இன் மடங்குகள் எனில், <math>a+b</math>, <math>a-b</math> இரண்டும் <math>x</math> இன் மடங்குகளாக இருக்கும்.
# தெனீசு சேரிசெவ்

**தெனீசு டிமித்ரியேவிச் சேரிசெவ்** (*Denis Dmitriyevich Cheryshev*, ; பிறப்பு 26 திசம்பர் 1990) உருசிய தொழில்முறை கால்பந்து விளையாட்டாளர். இவர் எசுப்பானிய கழகம் வில்லாரியல் அணியிலும் உருசிய தேசிய அணியிலும் இடது ஓர ஆட்டக்காரராக விளையாடி வருகிறார்.  
ரியல் மாட்ரிடின் இளைஞரணி உருவாக்கிய சேரிசெவ் மூத்த அணியில் 2009இல் இருப்புக்களில் இருந்து வந்தார். 2012இல் முதல் அணியில் அறிமுகப்படுத்தப்பட்டார். செவியா, வில்லாரியல், வேலன்சியா கழக அணிகளுக்கு கடனாகத் தரப்பட்டு விளையாடினார். 2016இல் வில்லாரியல் கழகத்தில் நிரந்தரமாக இணைந்தார்.  
இளம் வயது அணிகளில் 45 முறை விளையாடி 23 கோல்களை எடுத்த பின்னர் 2012இல் முதன்முதலாக உருசிய தேசிய அணியில் விளையாடினார். இவர் 2018 உலகக் கோப்பையில் பங்கேற்று வருகிறார்.
# அர்த்தியோம் திசியூபா

**அர்த்தியோம் செர்கெயெவிச் திசியூபா** (*Artem Sergeyevich Dzyuba*; ; பிறப்பு 22 ஆகத்து 1988) உருசிய தொழில்முறை காற்பந்தாட்ட வீரர். இவர் செனித் செயின்ட் பீட்டர்சுபர்கு கழக அணியிலும் உருசிய தேசிய காற்பந்து அணியிலும் முன்கள அடிப்பாளராக விளையாடி வருகிறார்.  
இவர் தமது விளையாட்டு வாழ்வை இசுபார்ட்டக் மாஸ்கோ கழகத்தில் தொடங்கினார். 2006 இல் அறிமுகமான இவர் 166 முறை ஆடி 38 கோல்களை எடுத்துள்ளார். இருமுறை டோம் டோம்ஸ்க் கழகத்திற்கும் ரோஸ்டாவ் கழகத்திற்கும் கடனாக அனுப்பப்பட்டுள்ளார். 2015 இல் தற்போதைய கழகமான செனித்தில் இணைந்தார்.  
திசியூபா பன்னாட்டுப் போட்டிகளில் உருசியாவிற்காக 2011 இல் ஆடத் தொடங்கினார். யூரோ 2016, 2018 உலகக்கோப்பை காற்பந்து போட்டிகளில் உருசியாவிற்காக ஆடியுள்ளார்.
# 1,3-டையாக்சிடேன் டையோன்

**1,3-டையாக்சிடேன் டையோன்** *(1,3-dioxetanedione)* என்பது C<sub>2</sub>O<sub>4</sub> என்ற வாய்ப்பாட்டைக் கொண்ட கரிமச் சேர்மம் ஆகும். இதை 1,3-டையாக்சாசைக்ளோபியூட்டேன்-2,4-டையோன் என்ற பெயராலும் அழைக்கிறார்கள். கருத்தியல் ஆக்சைடான இச்சேர்மம் கார்பன் டை ஆக்சைடின் வளைய இருபடியாக அல்லது 1,3-டையாக்சிடேனின் (1,3-டையாக்சாசைக்ளோபியூட்டேன்) இரட்டைக் கீட்டோனாக கருதப்படுகிறது.  
அறை வெப்பநிலையில் இச்சேர்மம் நிலைப்பௌத் தன்மை அற்றதாகக் காணப்படும் என கோட்பாட்டியல் கணக்கீடுகள் தெரிவிக்கின்றன. அரை ஆயுள்காலம் 1.1 μ வினாடிகளுக்கும் குறைவாக இருக்கும் என்றும் −196 ° பாகை செல்சியசு வெப்பநிலைக்குக் கீழ் நிலைப்புத் தன்மை கொண்டிருக்கலாம் என்றும் நம்பப்படுகிறது
# இலுவோயங்

**இலுவோயங்**, (*Luoyang*, ஆங்கிலப்படுத்திய பெயர்: *Loyang*) சீனாவின் ஹெய்நான் மாகாணத்தின் மேற்கில் இலுவோ ஆறும் மஞ்சள் ஆறும் இணையும் இடத்தில் அமைந்துள்ள நகரமாகும். மாவட்டநிலையில் நிர்வகிக்கப்படும் இந்த நகரத்தின் கிழக்கே மாகாணத் தலைநகரான செங்சவும், தென்கிழக்கே பிங்டிங்சானும், தெற்கில் நாங்யங்கும் மேற்கில் சான்மென்சியாவும் வடக்கில் ஜியுவாங்கும் வடகிழக்கில் ஜியோசுவோவும் அமைந்துள்ளன. 2010ஆம் ஆண்டு கணக்கெடுப்பின்படி இலுவோயங்கின் பெருநகர் மக்கள்தொகை 6,549,941 ஆகும்; இதில் 1,857,003 மக்கள் நகரைச் சுற்றியுள்ள ஐந்து புறநகர்பகுதிகளில் வசிக்கின்றனர்.  
சீனாவின் மத்திய சமவெளியில் அமைந்துள்ள இலுவோயங் சீன நாகரிகத்தின் பிறப்பிடங்களில் ஒன்றாகும். சீன வரலாற்றின் நான்கு தொன்மையான தலைநகரங்களில் இதுவும் ஒன்றாகும்.
# மானாமதுரை வீர அழகர் கோயில்

**மானாமதுரை வீர அழகர் கோயில்** அல்லது **சுந்தரராஜ பெருமாள் கோயில்** என்பது தமிழ்நாட்டின், சிவகங்கை மாவட்டம், மானாமதுரையில் உள்ள ஒரு திருமால் கோயிலாகும்.
# மானாமதுரை வீர அழகர் கோயில்

## அமைவிடம்

இக்கோயில் மானாமதுரையில் பாயும் வைகை ஆற்றின் கிழக்குக் கரையில் அமைந்துள்ளது.
# மானாமதுரை வீர அழகர் கோயில்

## கோயில்

மானாமதுரையில் உள்ள இந்தக் கோயில் 13ஆம் நூற்றாண்டில் கட்டப்பட்டதாகக் கூறப்படுகிறது. இக்கோயிலின் கருவறையில் கிழக்குநோக்கி வீர அழகர் திருமுக மண்டலம் கொண்டு நின்ற கோலத்தில் சேவை சாதிக்கிறார். அவருடன் நிலமகளும் திருமகளும் காட்சி தருகின்றனர். செளந்தரவல்லித் தாயார் எனும் பெயரில் மகாலட்சுமி இங்கு உள்ளார்.
பெருமாளின் வலப்புறம் ஆழ்வார்கள் சேவை சாதிக்கிறார்கள். தென் திசை நோக்கி நின்ற திருக்கோலத்தில் வீர அனுமன் உள்ளார்.
# மானாமதுரை வீர அழகர் கோயில்

## தொன்மவியல்

இக்கோயில் தோற்றம்பற்றி நிலவும் கதைப்படி மாவலி வானதிராயன எனும் மன்னனின் கனவில் தோன்றிய பெருமாள், ஓர் எலுமிச்சப்பழத்தை இரண்டாகப் பிளந்து வீசும்படியும், அதன் ஒருபாகம் விழும் இடத்தில் தனக்கு ஒரு கோயிலையும், மறுபாகம் விழுந்த இடத்தில் திருக்குளத்தையும் அமைக்கும்படியும் கூறினார். அதன்படியே மன்னன் செய்தான். இங்கிருக்கும் திருக்குளம் நூபுர கங்கை என அழைக்கப்படுகிறது. திருக்குளத்தின் நீர் எலுமிச்சைச் சாறு போல அமிலத் தன்மையுடன் இருப்பதாகக் கூறப்படுகிறது.
# மானாமதுரை வீர அழகர் கோயில்

## விழாக்கள்

மதுரையில் நடப்பது போலவே இங்கும் 10 நாள் சித்திரைத் திருவிழா நடக்கிறது. மதுரையில் மீனாட்சி என்றால் மானாமதுரையில் ஆனந்தவல்லி. அங்கு சொக்கநாதர் என்றால் இங்கு சோமநாதர். திருமாலிருஞ்சோலையில் எழுந்தருளி சகோதரியின் திருமணத்தைக் காண வருகிறார் கள்ளழகர். அவரைப்போலவே மானாமதுரையில் வீர அழகர் எழுந்தருள்கிறார். வீர அழகருக்கு எதிர் சேவை, திரி எடுத்து சாமியாடுவது, பீச்சாங்குழல் சேவை என அனைத்தும் மதுரையில் நடப்பதுபோலவே இப்பகுதி மக்களாலும் செய்யப்படுகிறது. ஆடி பவுர்ணமியன்று தேர்த்திருவிழா நடக்கிறது.
# வாரான்

**வாரான்** (*Oran*, , *Wahrān*; பெர்பெர் மொழி: **வாரென்** அல்லது **வெரான்**) அல்சீரியாவின் வடமேற்கில் அமைந்துள்ள முதன்மைக் கடலோர நகரம். இதன் வணிக, தொழில்துறை, பண்பாட்டு முதன்மையைக் கொண்டு அல்ஜீரியாவில் தலைநகர் அல்ஜியர்சை அடுத்து இரண்டாவது முதன்மையான நகரமாக கருதப்படுகின்றது. அல்ஜியர்சிலிருந்து 432 கிமீ (268 மை) தொலைவில் உள்ளது. நகரின் மக்கள்தொகை 2008இல் 759,645 ஆக இருந்தது. புறநகர்களை உள்ளடக்கிய பெருநகரப் பகுதியின் மக்கள்தொகை ஏறத்தாழ 1,500,000. மக்கள்தொகைப்படி இது அல்ஜீரியாவின் இரண்டாவது பெரிய நகரமாகும்.  
செவிவழிக் காதைகளின்படி பொ.யு 900 இல், இப்பகுதியில் சிங்கங்கள் வாழ்ந்திருந்ததாக கூறப்படுகின்றது. கடைசி இரண்டு சிங்கங்களை வாரான் அருகிலுள்ள மலைமீது வேட்டையாடியதாகவும் நம்பப்படுகின்றது. பிற இலக்கியங்களிலும் இவை "மலைச் சிங்கங்கள்" எனக் குறிப்பிடப்படுகின்றன.
# ஜேனட் டெய்லர்

**ஜேனட் டெய்லர்** *(Janet Taylor)* (13 மே 1804 &ndash; 25 ஜனவரி 1870) (பிறப்புப் பெயர்: **ஜேன் ஆன் அயோன்** *(Jane Ann Ionn)* ஓர் ஆங்கிலேய வானியலாளரும் நாவாயியல் வல்லுனரும் ஆவார். இவர் தன் முனைவும் வெற்ரியும் தவழ்ந்த தன் வாழ்நாளில் பல வானியல், நாவாயியல் நூல்களை எழுதியுள்ளார். இத்துறைகளைப் பயிற்றுவிக்க ஒரு கல்விக்கழகத்தையும் நிறுவினார். நாவாயியல் கருவி ஆக்கம், பகிர்தல், பழுதுபார்தலுக்காக ஒரு கிடங்கை நட்த்தினார். இவரது கல்விக்கழகம் கிழக்கிந்தியக் குழுமத்தாலும் டிரினிட்டி இல்லத்தாலும் ஆட்சியமைப்பு அலுவலகத்தாலும் மதிக்கப்பட்டது மட்டுமலாமல் பரிந்துரைக்கவும் பட்டது. இவரது பணிகளை மதித்து இவருக்குப் பாரசீக அரசராலும் நெதர்லாந்து அரசராலும் விருதுகள் வழங்கப்பட்டன அகலாங்கையும் நெட்டாங்கையும் கணக்கிடுவதற்கான இவரது விதி மதிநுட்பம் வாய்ந்ததாக பலராலும் பாராட்டப்பட்ட்தாகும்.  
19 ஆம் நூற்றாண்டில் இலண்டனில் அறிவியல் கருவிகளை உருவாக்கிய சில பெண்மணிகளுள் இவர் ஒருவராவார். 1834 இல் பதிவுரிமம் பெற்ற இவரது "மீகாமரின் (Mariner's) கணிப்பான்", ஆட்சியமைப்பு அலுவலகத்தால் பின்னர் நீக்கப்பட்டது. இவர் "இலண்டனைச் சேர்ந்த கடல்கடந்து வாழ்ந்த மக்களுக்காக தன் அரும்பெரும் உழைப்பை நல்கியதற்காக" 1860 பொதுவாழ்வு ஓய்வூதியம் வழங்கப்பட்டார் ".
# மோனோநைட்ரசன் மோனோசல்பைடு

**மோனோநைட்ரசன் மோனோசல்பைடு** *(Mononitrogen monosulfide)* என்பது SN என்ற வாய்ப்பாட்டைக் கொண்ட கனிமச் சேர்மம் ஆகும். இதை நைட்ரசன் மோனோசல்பைடு என்ற பெயராலும் அழைப்பர். NO என்ற மூலக்கூற்று வாய்ப்பாட்டைக் கொண்ட தனி உறுப்பான நைட்ரிக் ஆக்சைடின் கந்தகன் ஒத்த வரிசைச் சேர்மமாக இது கருதப்படுகிறது. நைட்ரசன் மற்றும் கந்தகச் சேர்மங்களின் கலவை வழியாக மின்சாரத்தைச் செலுத்தியும், நைட்ரசன் உடன் கந்தக ஆவியை வினைபுரியச் செய்தும் மோனோநைட்ரசன் மோனோசல்பைடைத் தயாரிக்கலாம். இச்சேர்மத்தின் இணைதிறன் எலக்ட்ரான்கள் நைட்ரிக் ஆக்சைடின்  
}}
# கந்தக நைட்ரைடு

**கந்தக நைட்ரைடு** *(Sulfur nitride)* என்பது பின்வரும் கந்தகச் சேர்மங்களையும் குறிக்கும்.
- பெண்டாகந்தக எக்சாநைட்ரைடு- S<sub>5</sub>N<sub>6</sub>
- டெட்ராகந்தக டெட்ராநைட்ரைடு- S<sub>4</sub>N<sub>4</sub>
- டெட்ராகந்தக டைநைட்ரைடு- S<sub>4</sub>N<sub>2</sub>
- டைகந்தக டைநைட்ரைடு- S<sub>2</sub>N<sub>2</sub>
- பாலிதயாசைல்- SN)<sub>x</sub>
- தயாடெட்ரசோல்- SN<sub>4</sub>
கூடுதலாக சில நிலைப்புத்தன்மை அற்ற சேர்மங்களும் அறியப்படுகின்றன.
- மோனோநைட்ரசன் மோனோசல்பைடு- SN, நைட்ரிக் ஆக்சைடு (NO) ஒத்த வரிசை
- டைகந்தக மோனோநைட்ரைடு- S<sub>2</sub>N, நைட்ரசன் டை ஆக்சைடு (NO<sub>2</sub>) ஒத்த வரிசை,.
- மோனோகந்தக டைநைட்ரைடு- SN<sub>2</sub>, டைநைட்ரசன் மோனாக்சைடு (N<sub>2</sub>O) ஒத்தவரிசை
# கந்தக நைட்ரைடு

## இதையும் காண்க

- நைதரசன் ஆக்சைடு
# ஜேக்குவிலைன் எவிட்

**ஜேக்குவிலைன் எவிட்** *(Jacqueline Hewitt)* (பிறப்பு: செப்டம்பர் 4, 1958) ஓர் அமெரிக்க வானியற்பியலாளர் ஆவார். இவர் தான் அய்ன்சுட்டீன் வலயங்களை முதன்முதலில் கண்டுபிடித்தார்.
# ஜேக்குவிலைன் எவிட்

## இளமையும் கல்வியும்

எவிட் 1958 செப்டம்பர் 4 இல் வாழ்சிங்டன் டி.சி யில் பிறந்தார். இவரது தந்தையார் வாரன் ஈ, எவிட் ஓய்வுபெற்ற மாநிலச் சட்ட்த்துறையின் பன்னாட்டுச் சட்ட வல்லுனர் ஆவார். இவரது தாயார் கெர்ட்ரூட் (கிரேடெல்)) எவிட் ஆவார். இவர் பிரின் மாவெர் கல்லௌஉரியில் பயின்று 1980 இல் தகைமையுடன் பொருளியலில் இளவல் பட்டம் பெற்றார். பீன்னர் இவர் ஏவர்போர்டு கல்லூரியில் வானியல் வ்குப்பொன்றுக்குச் சென்றுள்ளார். இவ்வகுப்பு இவருக்கு அறிவியலில் ஆர்வங்கொள்ள செய்துள்ளது. இவர் பட்டமேற் படிப்பை மசாசூசட் தொழில்நுட்ப நிறுவனத்தில் பயின்றார். அப்போது இவர் ஈர்ப்பு வில்லைகளை மீப்பெரு அணி கதிரியல் தொலைநோக்கி வழியாக ஆய்வு மேற்கொண்டுள்ளார். ஈர்ப்பலைகள் பேரளவு கதிரியல் அலைகளை வெளியிடுவதால் கதிரியல் தொலைநோக்கியை ஆய்வில் பயன்படுத்த விரும்பியுள்ளார். இந்த ஆய்வுக்கு இவ்வகத் தொலைநோக்கி ஒளியியல் தொலைநோக்கியை விட சால சிறந்ததாகும். இவர் தன் முனைவர் பட்ட்த்தை 1986 இல் இயற்பியலில் பெற்றார். இவர் முனைவர் பட்டத்தை 1988 இல் பெற்றதாக சில தகவல் வாயில்கள் தவறாகத் தெரிவிக்கின்றன.
# ஜேக்குவிலைன் எவிட்

## வாழ்க்கைப்பணி

இவர் 1986 முதல் 1988 வரையில் மசாசூசட் தொழில்நுட்ப நிறுவனத்தில் மிகுநீள அடிக்கோட்டு குறுக்கீட்டளவி அணியின் பகுதியாக முதுமுனைவர் ஆய்வுநல்கை வழங்கப்பட்டார். இவர் தனது பட்டமேற்படிப்பு ஆய்வின் தரவுகளைப் பகுப்பாய்வு செய்யும்போது தன் கணினித் திரையில் ஒரு வலயத்தைக் கண்டார். இது இலியோ விண்மீன்குழுவில் அமைந்திருந்தது. இதுவே முதன்முதலாக்க் கண்டறிந்த அய்ன்சுட்டீன் வலயம் ஆகும். இந்த ஆய்வுக்குப் பிறகு பல அய்ன்சுட்டீன் வலயங்கள் கண்டறியப்பட்டன. இவை முன்பு வானியலாளர்கள் கருதியதை விட புடவியில் மிகப் பரவலாக அமைதல் அறியப்பட்டது. இவை புடவியின் அளவையும் இறுதி கதியையும் அறிய உதவுவதால், அய்ன்சுட்டின் வலயங்கள் மிக முதன்மை வாய்ந்தனவாகும். இவர் 1988 இல் பிரின்சுடன் பல்கலைக்கழகத்தின் வானியற்பியல் துறையில் அறிவியல் ஆராய்ச்சியாளராகப் பணிபுரிந்தார். அங்கு ஒராண்டு ஆய்வுக்குப் பின்னர் உதவி இயற்பியல் பேராசிரியராக மசாசூசட் தொழில்நுட்ப நிறுவனத்துக்குத் திரும்பி வந்து பணியாற்றி 1989 இல் இருந்து முழுநேரப் பேராசிரியராக இருந்துவருகிறார். இவர் அங்கு மின்னணுவியல் துறை கதிர்வானியல் குழு ஆய்வகத்தின் முதன்மை ஆய்வாளராகவும் உள்ளார்.
# ஜேக்குவிலைன் எவிட்

## தகைமைகள்

இவர் 1990 இல் டேவிட், உலூசைல் பேக்கார்டு அறக்கட்டளையின் ஆய்வுநல்கையைப் பெற்றார். இவரது ஈர்ப்பு வில்லைகளின் பணிக்காக மசாசூசட் சார்ந்த இவரது ஒருசாலை பணியாளர்கள் இவருக்கு 1995-1996 ஆண்டிற்கான அரோல்டு யூகின் எட்கெர்டன் விருது பெற பெயரளித்தனர். இவர் 1995 இல் கதிர்வானியல் பணிக்காக மரியா கோயபர்ட் மேயர் விருதைப் பெற்றார்.
# ஜேக்குவிலைன் எவிட்

## சொந்த வாழ்க்கை

இவருக்கு இரண்டு குழந்தைகள் உண்டு: இவர்களில் கீத் எவிட் இரெட்வைன் 1988 இலும் ஜொனாதன் எவிட் இரெட்வைன் 1993 இலும் பிறந்தனர்.
# சர்கார் (2018 திரைப்படம்)

***சர்கார்*** (*Sarkar*) என்பது 2018 ஆம் ஆண்டு வெளியான அதிரடித் தமிழ்த் திரைப்படம் ஆகும். இந்தத் திரைப்படத்தை எழுதி, இயக்கியவர் ஏ. ஆர். முருகதாஸ் ஆவார். விஜய், வரலட்சுமி சரத்குமார் ஆகியோர் முக்கியக் கதாப்பாத்திரத்தில் நடித்துள்ளனர். சனவரி 2018 இல் தொடங்கப்பட்ட இத்திரைப்படமானது, தீபாவளி நாளான நவம்பர் 6, 2018 அன்று வெளியானது. இப்படத்தின் முன்னோட்டக் காட்சிகள் 2018, அக்டோபர் 19 அன்று மாலை வெளியானது.
# சர்கார் (2018 திரைப்படம்)

## நடிகர்கள்

- விஜய் - சுந்தர் ராமசாமி
- வரலட்சுமி சரத்குமார் - கோமளவல்லி (பாப்பா)
- கீர்த்தி சுரேஷ் - நிலா
- ராதா ரவி - ரெண்டு
- பழ. கருப்பையா
- பிரேம் குமார்.
- யோகி பாபு - கௌஷிக்
# சர்கார் (2018 திரைப்படம்)

## தயாரிப்பு

சர்கார் திரைப்படத்தை சன் படங்கள் நிறுவனம் தயாரிக்க ஏ. ஆர். முருகதாஸ் இயக்குகிறார். இந்தப் படத்தின் தலைப்பானது சூன் 21, 2018 இல் வெளியானது. அதற்கு முன்பு வரை தளபதி 62 எனும் பெயரிலேயே படப்பிடிப்பானது நடந்து வந்தது. கீர்த்தி சுரேஷ் முக்கியப் பெண் கதாப்பத்திரத்திலும் கிரிஷ் கங்காதரன் ஒளிப்பதிவாளராகவும், டி, சந்தானம் கலை இயக்குநராகவும் ஒப்பந்தம் ஆனார்கள். ஜெயமோகன் எழுத்தாளராகப் பணிபுரியும் இந்தத் திரைப்படமானது சனவரி, 2018 இல் துவங்கியது. மூன்றாவது கட்ட படப்பிடிப்பை மார்ச் மாதத் துவக்கத்தில் அமெரிக்காவில் நடத்தினர்.
# சர்கார் (2018 திரைப்படம்)

## இசை

பாடல்களுக்கான இசை மற்றும் பின்னணி இசையை ஏ. ஆர். ரகுமான் செய்திருந்தார்.
| 1. | "சிம்டாங்கரன்" | பாம்பா பாக்யா, விபின் அனேஜா, அபர்ணா நாராயணன் | 4:44 |  |
| --- | --- | --- | --- | --- |
| 2. | "ஒரு வைரல் புரட்சி" | ஏ.ஆர்.ரஹ்மான், ஸ்ரீநிதி வெங்கடேஷ் | 5:26 |  |
| 3. | சி.இ.ஓ இன் தா ஹவுஸ் | நகுல் அப்யங்கர், பிளேஸ் | 3:52 |  |
| 4. | "டாப் டக்கர்" | மோஹித் சவுகான் | 3:41 |  |
| 5. | ஓ.எம்.ஜி. பொன்னு | சித் ஸ்ரீராம், ஜோனிதா காந்தி | 4:42 | } |